钦定古今图书集成/明伦汇编/氏族典/第293卷 > 《廖用贤尚友录》 > 方偕
## 钦定古今图书集成/明伦汇编/氏族典/第293卷 > 《廖用贤尚友录》 > 方偕

按《宋史方偕传》，“偕字齐古，兴化莆田人。及进士第，为
温州军事推官，迁秘书省著作佐郎，历知福清、资阳
县，累迁尚书屯田员外郎，为御史台推直官，知杂事。
庞籍荐为御史里行，再迁侍御史，为开封府，通判江
南安抚。三司岁出乳香、绵绮下州郡配民，偕奏罢之。
更盐铁判官，迁兵部员外郎，改度支副使，擢天章阁”
待制、江淮制置发运使、知杭州，迁刑部郎中，偕以吏
事进，治杭州，有能声。喜饮酒，至酣宴无节，数月暴中
风。以太常少卿分司西京，迁光禄卿，卒。